Δουνκέρκη (ταινία)

Το ***Δουνκέρκη*** (πρωτότυπος τίτλος: ***Dunkirk***) είναι ταινία του 2017 σε σκηνοθεσία και σενάριο του Κρίστοφερ Νόλαν.

## Πλοκή
Η εξέλιξη των γεγονότων δεν ακολουθεί ευθύγραμμη πορεία.

Κατά τη διάρκεια της Μάχης της Γαλλίας, οι συμμαχικές δυνάμεις έχουν ξεμείνει στη Δουνκέρκη. Οι Άγγλοι στρατιώτες προσπαθούν να διασωθούν, ενώ παράλληλα τους επιτίθενται γερμανικά αεροπλάνα.

Το Βασιλικό Ναυτικό ζητά από τους πολίτες να κατευθυνθούν προς τη Δουνκέρκη για να σώσουν τους στρατιώτες. Ανάμεσα σε αυτούς, είναι ο Ντόσον με το γιο του, Πίτερ, και έναν φίλο τους γιου του, τον Τζορτζ, που βρίσκονται στο καράβι *Moonstone*. Οι τρεις τους διασώζουν έναν στρατιώτη, ο οποίος βρίσκεται σε κατάσταση σοκ. Όταν καταλαβαίνει ότι ο Ντόσον κατευθύνεται προς τη Δουνκέρκη, τους επιτίθεται και κατά τη διάρκεια της σύγκρουσης ο Τζορτζ χτυπά και χάνει την όρασή του. 

Στη συνέχεια, μαχητικά αεροπλάνα κατευθύνονται προς τη Γαλλία. Το ένα πετά με πιλότο τον Φάριερ και το άλλο πέφτει στη θάλασσα και ο πιλότος του, Κόλινς, διασώζεται από το *Moonstone*.

Στην πορεία, Άγγλοι στρατιώτες μπαίνουν σε πλοίο για να γλυτώσουν, ενώ τους επιτίθενται γερμανικά αεροσκάφη. Το πλοίο αρχίζει και βυθίζεται και πολλοί στρατιώτες πνίγονται. Αρκετοί που επιζώντες, ανεβαίνουν στο *Moonstone*, όπου διαπιστώνεται ότι ο Τζορτζ είναι νεκρός. Παράλληλα, ο Φάριερ καταστρέφει το γερμανικό βομβαρδιστικό.

Στο τέλος, ο ναύαρχος Μπόλτον δηλώνει πως έχουν διασωθεί και επιστρέφουν στη Μεγάλη Βρετανία 330.000 στρατιώτες, και εκείνος θα παραμείνει εκεί, ώσπου να σωθούν και οι Γάλλοι. Οι Βρετανοί στρατιώτες βρίσκονται στο τρένο της επιστροφής, ενώ ο Φάριερ ξεμένει από καύσιμα, καίει το αεροπλάνο και συλλαμβάνεται από τον γερμανικό στρατό.

## Διανομή
*Φίον Γουάιτχεντ ως Τόμι
*Τομ Γκλιν-Κάρνι ως Πίτερ
*Τζακ Λόουντεν ως Κόλινς
*Χάρι Στάιλς ως Άλεξ
*Ανάιριν Μπάρναρντ ως "Γκίμπσον"
*Τζέιμς Ντ' Άρσι ως συνταγματάρχης Γουίναντ
*Μπάρι Κίογκαν ως Τζορτζ Μιλς
*Κένεθ Μπράνα ως Μπόλτον
*Κίλιαν Μέρφι ως διασωθείς στρατιώτης
*Μαρκ Ράιλανς ως κ. Ντόσον
*Τομ Χάρντι ως Φάριερ

## Υποδοχή
### Κριτικές

Μερικοί κριτικοί χαρακτήρισαν την ταινία «Δουνκέρκη» την καλύτερη ταινία του Νόλαν μέχρι σήμερα και μία από τις σπουδαιότερες πολεμικές ταινίες που έχουν γίνει ποτέ. Στον ιστότοπο συγκέντρωσης κριτικών Rotten Tomatoes, η ταινία έχει βαθμολογία αποδοχής 92% με βάση 469 κριτικές, με μέση βαθμολογία 8,7/10. Η κριτική συναίνεση του ιστότοπου αναφέρει: «Η "Δουνκέρκη" προσφέρει ένα συναισθηματικά ικανοποιητικό θέαμα, που παρουσιάζεται από έναν σεναριογράφο-σκηνοθέτη που ελέγχει πλήρως την τέχνη του και ζωντανεύει από ένα ταλαντούχο καστ που τιμά την ιστορία που βασίζεται σε γεγονότα». Στο Metacritic, η ταινία έχει σταθμισμένο μέσο όρο βαθμολογίας 94 στα 100 με βάση κριτικές από 53 κριτικούς, υποδεικνύοντας «καθολική αναγνώριση». Σύμφωνα με το MRQE, έχει μέση βαθμολογία 86/100, με βάση 128 κριτικούς. Το κοινό που συμμετείχε σε δημοσκόπηση του CinemaScore έδωσε στην ταινία μέσο βαθμό "A−" σε κλίμακα από A+ έως F, ενώ το PostTrak ανέφερε ότι οι θεατές της έδωσαν συνολικά θετική βαθμολογία 88%, με το 63% να λέει ότι θα τη συνιστούσε.

### Βραβεία & υποψηφιότητες
Στα 90ά βραβεία Όσκαρ κέρδισε σε τρεις κατηγορίες: μοντάζ, μοντάζ ήχου και μίξης ήχου, ενώ ήταν υποψήφια σε άλλες πέντε: καλύτερης ταινίας, σκηνοθεσίας,  φωτογραφίας, πρωτότυπης μουσικής και σχεδιασμού παραγωγής.

Στις Χρυσές Σφαίρες ήταν υποψήφια σε τρεις κατηγορίες: καλύτερης δραματικής ταινίας, καλύτερου σκηνοθέτη και πρωτότυπης μουσικής.

Στα Βραβεία BAFTA κέρδισε το βραβείο καλύτερου ήχου και ήταν υποψήφια και στις κατηγορίες: καλύτερης ταινίας, σκηνοθέτη, φωτογραφίας, μουσικής, μοντάζ, σχεδιασμού παραγωγής και οπτικών εφέ.

Στα βραβεία Satellite έλαβε το βραβείο καλύτερου ήχου και ήταν υποψήφια στις κατηγορίες: καλύτερης ταινίας, σκηνοθέτη, πρωτότυπου σεναρίου, Β' Ανδρικού Ρόλου (Μαρκ Ράιλανς), φωτογραφίας, πρωτότυπης μουσικής, μοντάζ, σχεδιασμού κοστουμιών, οπτικών εφέ και καλλιτεχνικής διεύθυνσης και σχεδιασμού παραγωγής. Στα Βραβεία Σωματείου Ηθοποιών ήταν υποψήφιο όλο το καστ για την ερμηνεία του.

Στα βραβεία Γκράμι ήταν υποψήφια στην κατηγορία του καλύτερου soundtrack.

## Παραπομπές


## Εξωτερικοί σύνδεσμοι
* 
* 

Κατηγορία:Βρετανικές ταινίες της δεκαετίας 2010
Κατηγορία:Βρετανικές ιστορικές ταινίες
Κατηγορία:Βρετανικές πολεμικές δραματικές ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ιστορικές ταινίες
Κατηγορία:Αμερικανικές πολεμικές δραματικές ταινίες
Κατηγορία:Γαλλικές ταινίες της δεκαετίας 2010
Κατηγορία:Γαλλικές πολεμικές ταινίες
Κατηγορία:Γαλλικές ιστορικές ταινίες
Κατηγορία:Ολλανδικές ταινίες
Κατηγορία:Αγγλόφωνες ταινίες
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Κατηγορία:Σπονδυλωτές ταινίες
Κατηγορία:Ταινίες σε σκηνοθεσία Κρίστοφερ Νόλαν
Κατηγορία:Ταινίες του 2017
Κατηγορία:Ταινίες γυρισμένες στη Γαλλία
Κατηγορία:Ταινίες γυρισμένες στην Ολλανδία
Κατηγορία:Ταινίες γυρισμένες στο Ηνωμένο Βασίλειο
Κατηγορία:Ταινίες γυρισμένες στις Ηνωμένες Πολιτείες Αμερικής
Κατηγορία:Ιστορικές επικές ταινίες
Κατηγορία:Επικές ταινίες βασισμένες σε πραγματικά γεγονότα
Κατηγορία:Ταινίες παραγωγής Warner Bros.
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Γαλλικές επικές ταινίες
Κατηγορία:Ταινίες IMAX
Κατηγορία:Ταινίες σε παραγωγή Κρίστοφερ Νόλαν
Κατηγορία:Ταινίες σε παραγωγή Έμα Τόμας
Κατηγορία:Ταινίες σε σενάριο Κρίστοφερ Νόλαν
Κατηγορία:Ταινίες παραγωγής Syncopy Inc.